
sZILVESZTEtt EL ÖTT 
— Gyere már haxa^ Jóska! 

— Érdemes arra a pár napra ? 

alázs-Pirl Balázs rajza 

Az utóbbi időben egyre-másra jelennek meg a lexikonok, a legkülönbözőbb tá. gy - 
írből. Úgy gondoljuk, mi sem maradhatunk ki ebből a divatból, ezért szilveszter: 
lomunkat lexikon formában nyújtjuk át kedves olvasóinknak. 



















































(jj egnap délután alig hall- 
\J hatóan kopogtak az aj¬ 
tómon, beóvatoskodott a szo¬ 
bámba egy topoméi is töpö- 
rebb anyóka, és ehebegte, 
hogy lenne némi kis panasza, 
ha lennék szíves meghall¬ 
gatni. 

Először is bemutatkozott: 
Omagyar Mária, belső-józsef¬ 
városi lakos, hajadon, nyug¬ 
állományú köztisztviselő. Ne¬ 
ve és panasza, mint mon¬ 
dotta, bizonyára nem lesz is¬ 
meretlen előttem, mert már 
több fórumot megjárt vele, 
sőt, több ízben publikálták is 
a hazai sajtóban, „Őrnagyai 
Mária-siralom” cím alatt. Ar¬ 
ról van szó lényegében, hogy 
a nyugdíjba beszámító folya¬ 
matos munkaviszonyból há¬ 
rom évet és tíz napot nem 
tud kellően igazolni, márpe¬ 
dig ha erre nézve hiteles do¬ 
kumentumokat sikerülne fel¬ 
mutatnia, akkor valamicské¬ 


vel megemelnék csekély havi 
járandóságát ... Egyrészről 
azt kívánják igazoltatni vele, 
hogy hol töltötte az i$ 82. 
október 5. és 14. közötti 10 
napot, ldevonatkozólag felter¬ 
jesztett ugyan a nyugdijható- 
sághoz egy Juliánus- és egy 
Gergely-naptárt, bizonyítan¬ 
dó, hogy a kettő közötti kü¬ 
lönbségből adódik az egész, 
a naptárreform évéből ugyan¬ 
is a fenti napok egyszerűen 
kimaradtak, ám még illetékes 
helyen mindig nem döntöt¬ 
tek afelől, hogy ezt elfogad¬ 
ják-e hitelt érdemlő bizonyí¬ 
téknak . . . Még nehezebb az 
ügy másik része. Ö ugyanis 
annak idején hópénz elszá¬ 
moló volt a Keresztcshadjárat- 
ügyi Hivatalban, de mivel 
luhoni éven át se hó nem 
volt , se vénz, munka nélkül 
kényszerült eltölteni cv; idői. 


Erről is igazolást kellene sze¬ 
reznie, de bonyolítja a hely¬ 
zetet. hogy a Kereszteshadiá- 
ratügyi Hivatalt időközben - 
általa ismeretlen okok miatt 
— felszámolták, és az Állami 
Egyházügyi Hivatal és a Hon¬ 
védelmi Minisztérium mind¬ 
máig nem tudott megegyezni 
a jogutódlás kérdésében, ö 
igazán nem akarja az ügyével 
foglalkozó hatóságokat sür¬ 
getni. mert hiszen - mint 
említette - ő is sokáig volt 
köztisztviselő , tudja, hogy 
nem lehet azt csak úgy fel¬ 
fújni .. . Engem sem akar so¬ 
káig feltartani, meg neki is 
dolga van, még 69 szerkesztő¬ 
séget és panaszirodát kell fel¬ 
keresnie ezzel a csekélyke 
üggyel ... 

Alig lépett ki a szobából, 
egy torzonborz, feldúlt férfi 
rontott be hozzám: 

— Kérem, még a pattintott 
kőkorszakban beadtam egy 
kőtáblát a Lakáshivatalba, 
amelyre a barlangigénylésem 
volt felvésve. Az illeték lero¬ 
vásaként, az akkori törvé¬ 
nyeknek megfelelően, fel is 
ragasztottam rá tíz menyét - 
bőrt. Nemrégiben, amikor a 
Lakáshivatalban ) felülvizsgál¬ 
ták az elfekvő iratokat, észre¬ 
vették, hogy csak kilenc me 
nyétbőr van rajta. Egy bizo¬ 
nyára azóta leesett róla és el¬ 
kallódott valahol. Elég az 
hozzá, hogy illetékbírságként 
kirótták rám a hiányzó me¬ 
nyé tb őr árát, természetesen a 
mai árfolyamon, az azóta fel¬ 
gyűlt kamataival együtt! Hát 
nem felháborítói! 

Igyekeztem megnyugtatni, s 
ígértem, hogy majd utánané¬ 
zek a dolognak, ám nem sok 
időt tudtam rá vesztegetni, 
mert már ott ült szobámban, 
türelmetlenül, a következő 
panaszos, aki vidékről utazott 
fel hozzám: 

- Tetszik tudni - kezdte 
mondókáját nekem tanult 
mesterségem a szemmel verés. 
Kihíiló szakma ez ma már, 
nem kapunk utánpótlást, 
mert, sajnos, a mai fiata¬ 
lok ... Na, de hagyjuk!... 
így aztán, bár már 91 éves 
vagyok, még mindig kényte¬ 
len vagyok űzni a mestersé¬ 
get. De hát a szemem nagyon 
megromlott mostanában, 
ezért elmentem az SZTK-ba, 
és kértem, írjanak fel nekem 
receptre egy szemmel verő 
gépet. Először azt mondták, 
hogy ilyen nem is létezik. 
Ám én elvittem nekik a Tu¬ 
dományos Ismeretterjesztő 
Társulat egyik folyóiratát, s 
azzal bizonyítottam be. hogy 
igenis Svájcban gyártanak 
ilyesmit. Akkor meg arra hi¬ 
vatkoztak. hogy erre az 
SZTK-nak nincs kerete. Elég 
szomorú ez, kérem, hogy 
ilyen lelketlenül kezelik az 
idős falusi dolgozók problé¬ 
máit. Ezt írja meg, szerkesztő 
úr! 

lladványi Barna 


I 

A cirkusz bejárata előtt 
hatalmas plakát hir¬ 
dette ordító betűkkel: 

VILÁGSZENZÁCIÓ! 

MISZTER X, 

A CSODÁLATOS 
ILLUZIONISTA BŰVÉSZ! 

Természetesen ezen az es¬ 
tén is zsúfolásig megtelt a 
nézőtér. Felgyúltak a reflek¬ 
torok, és az induló pattogó 
hangjaira méltóságteljes lép¬ 
tekkel megjelent a porondon 
Miszter X. 

— Mélyen tisztelt közönség. 
Egy Önkéntes jelentkezőt ké¬ 
rek mutatványomhoz. Az ille¬ 
tőt el fogom tüntetni, majd 
pálcám egyetlen mozdulatá¬ 
val visszavarázsolom. Nos? 
Van Önkéntes jelentkező? 

A nézőtéren halk moraj 
hallatszott, de mind a kétezer 
ember ülve maradt a helyén. 
Miszter X szúrós tekintettel 
nézett végig a tömött soro¬ 
kon, aztán megállt a zsöllye 
negyedik sora előtt, cs hatá¬ 
rozott mozdulattal karon ra¬ 
gadott egy 50 cv körüli, erő¬ 
sen kopaszodó férfit. 

— ön elvesztette akaratát 
Követni fog — suttogta mé¬ 
lyen a szemébe nézve. A férfi 
követte. A nézőtéren halálos 
csend. Miszter X hellyel kí¬ 
nálta a férfit, az engedelme¬ 
sen leült. Az illuzionista fe¬ 
hér selyem leplet terített rá, 
különös éteri zene hallat¬ 
szott, s a mágus pálcájával 
bűvös kört írt le. Aztán fel¬ 
emelte a kendőt. A szék üre¬ 
sen állott. A férfi titokzatos 
módon eltűnt. Miszter X 
könnyed meghajlással kö¬ 
szönte meg az óriási ovációt, 
aztán kezének egyetlen moz¬ 
dulatával csendet kért: 

— Tisztelt közönség! Most 
következik produkcióm má¬ 
sodik része. Az eltüntetett 
egyént visszavarázsolom önök 
elé. 

A dobok rejtelmesen pereg¬ 
ni kezdtek, s ekkor váratlan 
dolog történt. A nézőtérről 
egy fiatalember rekedt han¬ 
gon felkiáltott: 

- Az ég szerelmére! Hagy¬ 
ja ott azt a pasast, ahol van. 
Nem kell visszavarázsolni! 

Egy dühös tekintetű nő ma¬ 
gából kikelten felugrott: 


- Ügy van! Jól beszél! Ha 
már szerencsésen eltüntette a 
Bélát, tűnjön el végleg. A fe¬ 
lesége vagyok. Jogom van ezt 
követelni. Egy ilyen garázda 
alakkal éljek együtt, aki de¬ 
cember hónapra 12 forint 
kosztpénzt adott haza?! 

A nézőtéren óriási hang¬ 
zavar keletkezett. A cirkusz 
különböző pontjain szavaló¬ 
kórusok alakultak: 

A publikum arra kér hát: 

Ne hozd vissza Drabák 
Bélát! 

Miszter X tanácstalanul áll¬ 
dogált a porondon, végül is 
egy vékony emberke pattant 
fel a harmadik sorból, és csi- 
títani kezdte a tömeget: 

- Kartársak! Csend legyen. 
Engedjék meg, hogy én be¬ 
széljek a kollektíva nevében 
— kiáltotta, és udvariasan 
meghajolt Miszter X felé. - 
A Timsó- és Robbanómotor- 
gyár közönségszervezője va¬ 
gyok. A gyár dolgozói ülnek 
a nézőtéren. Egyetlen embei 
sincs itt, aki ne utálná szív¬ 
ből a nagyképű, kötekedő, 
goromba Drabák Bélát. Egész 
kollektívánk óhaját tolmácso¬ 
lom, mikor arra kérjük, ne 
varázsolja őt vissza, és áldani 
fogjuk az ön nevét. Esetleg a 
szívességét anyagilag is hono¬ 
rálnánk ... 

Miszter X sajnálkozva tárta 
szét karjait: 

— Sajnos, nem állhatok ren¬ 
delkezésükre. A cirkusszal kö¬ 



tött szerződésem szerint az el¬ 
tüntetett egyént köteles va 
gyök visszavarázsolni. 

Egyetlen tombolás volt az 
egész nézőtér: ,,Abcug! Le ve¬ 
le! Visszakérjük a belépődí¬ 
jat!" 

Miszter X egy kicsit sápad¬ 
tan, de határozottan egy kort 
írt le a pálcájával, éteri zene 
hallatszott, s Drabák ismét 
ott állt a porondon: 

- Ezért még számolunk! - 
rázta öklét fenyegetően a né¬ 
zőtér felé, aztán dühösen el¬ 
rohant. Hatalmas füttykon¬ 
cert. Szegény Miszter X, a 
nagy illuzionista feldúltan 
menekült a timsógyáriak jo¬ 
gos haragja elől. Az oroszlá¬ 
nok ketrecében talált enyhet 
adó nyugalmat. 

Galambos Szilveszter 


















KÉNYES FÖBÉRLÓ 




A SZNOB 


- Különíts, amióta tele vannak a trafikok 
külföldi cigarettákkal, azóta nem kell . . . 



- Na, ízlik még, Pistike?! 

- A szivarjaid sokkal jobbak 1 . . . 

S zeretnék önnel vitat¬ 
kozni, Teplák kar¬ 
társ, mai életünk erkölcsi 
problémáiról. 

— Nem hinném, hogy er¬ 
re vonatkozó nézeteimben 
talál valami kifogásolni va¬ 
lót. Hű vagyok a feleségem¬ 
hez, és ő is hű hozzám. 

— Erkölcs nem csak a 
férfi és nő viszonyában van, 
hanem például a kereskede¬ 
lemben is. Arra volnék kí¬ 
váncsi, miért nem vette át 
az ötszáz glészhabnit a 
gyártó vállalattól? 

— Közben lement a glész- 
habni ára. Csak nem vagyok 
bolond ráfizetéssel átvenni! 
Védem a vállalatom érde¬ 
keit. 

— Ügy tudom, megren¬ 
delte. 

— De csak telefonon. Le¬ 
vélben nem igazoltam. 

— Az adott szó telefonon 
is kötelező. A kapitalizmus¬ 
ban erkölcsi halottrtak te¬ 
kintik a kereskedőt, ha a 
megállapodást megszegi. És 
ez nem ostoba szokás. 

— Tehát a kapitalisták 
miatt vegyem át a glészhab¬ 
nit ráfizetéssel? 

— Lekötötte, megrendel¬ 
te... 

— Mondom, hogy csak te¬ 
lefonon. Nem vagyok haj¬ 
landó visszacsempészni a 
kapitalizmust. 

— Ezt senki sem kívánja 
öntől, de a megrendelt árut 
erkölcsi kötelessége átvenni. 
Tanuljuk meg végre, hogy 
telefonon is lehet üzletet 
kötni. 

— Mégsem vehetem át a 
glészhabnit. Ez ellentmon¬ 
dana az anyagi ösztönzés el¬ 
vének. 

— Lekötelezne, ha bőveb¬ 
ben megismertetné velem 
erre vonatkozó érveit. 

— Roppant egyszerű. Ha 
a glészhabnira ráfizetek, ak¬ 
kor nem nyerek rajta, ha 
nem nyerek rajta, akkor 
nincs haszon, ha nincs ha¬ 
szon, akkor nincs nagyobb 
kereset, ha nincs nagyobb 
keresel, akkor nincs ami 
ösztönözzön, ön is belát¬ 


hatja, hogy nem a levegőbe 
beszélek. 

— Csak mindent félre¬ 
magyaráz, Teplák kartárs. 
Kétségtelen, hogy a haszon 
fontossága, népgazdasági ér¬ 
dekből, nálunk is előtérbe 
került. 

— Na látja! És a maga¬ 
sabb kereset is. 

— Ez igaz, de csak a jobb 
munka lehet a magasabb 
kereset alapja. 

— Teljesen egyetértek 
önnel, ön sem tagadhatja, 
hogy ha nem veszem át a 
glészhabnit, akkor jobb 
munkát végzek, mint ha 
átvenném. Ezzel magasabb 
keresethez jutok. 

— ön reménytelen eset, 
Teplák kartárs! Ha eladni 
és venni akar, ha keresked¬ 
ni akar, meg kell szereznie 
a partnerek megbecsülését. 
Vállalnia kell a glészhabnit. 

— Nem vállalom. Ismét¬ 
lem: nincs papír róla. 

— És nem fél attól, hogy 
elveszti a hitelképességét, a 
bonitását? Ez most már nél¬ 
külözhetetlen lesz az üzleti 
életben! 

— Hagyjuk ezeket a ka¬ 
pitalista dolgokat. 

— Ha ön megtartaná a 
szavát, és átvenné a glész¬ 
habnit, a partnerei becsül¬ 
nék önt. 



— Mondja már, majd 
nem becsülnek. 

— Gondoljon arra, hogy 
a glészhabni csekély árkü¬ 
lönbözete sem teljes egészé¬ 
ben az ön vállalatát terhel¬ 
né. Ha kevesebb a nyereség, 
kevesebb lesz az állami nye¬ 
reségelvonás is. 

— Ez valóban meggyőző 
érvnek látszik. 

— Tehát átveszi a glész¬ 
habnit? 

— Szó sem lehet róla! 

— ön nem akarja betar¬ 
tani az üzleti erkölcs írat¬ 
lan szabályait? 

— Dehogynem akarom! 
Csak éppen azon töprengek, 
miként lehetne megoldani, 
hogy ne az állam vonja el 
a nyereséget tőlem, hanem 
ér* vonjam el az államtól... 

Földes György 



Is'' öztudott tény , hogy a 
jLV legtöbb filmcsillag 
dublőrrel dolgozik. (Hölgyek 
fennforgása esetén ezt dub- 
lőznek hívják.) A dublőr a 
főszereplő alteregója, aki 
nyaktörő felvételeknél he¬ 
lyettesíti a sztárt. 

Nos, ámbátor sohasem 
voltam moziszínész, a ka¬ 
landfilmek rettenthetetlen 
hőse , egy időben nekem is 
volt dublőröm — igaz 
ugyan, hogy csak ki-ki ala¬ 
pon. 


— Ha jól emlékszem, 1949 
tavaszán megszólított egy 
rokonszenves, negyven év 
körüli hölgy, bizonyos dr. 
Sz.-né a Szabolcs utcai kór- 
^ ház kertjében , hogy nagyon 
hasonlítok a fiára. Mivel az 
anyák ilyesmiben elég kom¬ 
petensek, mondtam neki, 
hogy érdekel a dolog és szí¬ 
vesen megismerkednék a 
' kedves csemetéjével. 

Doktor Sz.-né nem túlzott. 
Sz. Ottó és én valóban úgy 
hasonlítottunk egymásra, 
mint két csomag tojáspor. 

Kevés embert ér az a ki¬ 
vételes szerencse, hogy ti¬ 
zenöt esztendős ikertestvére 
születik. Ottó és én érthető 
m módon megörültünk a sors 
eme váratlan kegyének. El¬ 
határoztuk, hogy az amúgy 
is meglevő rendkívüli ha¬ 
sonlóságot még tovább fo¬ 
kozzuk egyforma ruhákkal, 
egyforma talpbetétekkel és 
egyforma szemüvegekkel. 

A különös véletlent rövi¬ 
desen gyümölcsöztetni is 
tudtuk. Mivel hasonmásom 
egy másik gimnáziumba 
járt, időnként , ha erre szük¬ 
ség volt, elmentem helyette 
felelni a humán tárgyakból, 
ö pedig rendszeresen beült a 
padomba, amikor matek 
V; dolgozatot írtunk. Kulturá¬ 
lis csereakciónk mindkét- 
r| tönk bizonyítványát jelen - 
■ tősen megjavította. 

£ Baiátságunk odáig fajult , 
hogy midőn egyszer meg¬ 


kértem, menjen el helyet¬ 
tem valahová verekedni, 
mivel nekem, sajnos, mozi¬ 
jegyem van, viszont az affér 
nem tűr halasztást, Ottó , ez 
a derék fiú szó nélkül elvál¬ 
lalta a népszerűtlen felada¬ 
tot. Jól el is náspángolták 
szegényt! Másnap aztán na¬ 
gyot néztek az osztálytár¬ 
saim, akik időközben szin¬ 
tén tudomást szereztek a lo- 
vagias ügyről, hogy egyet¬ 
len kék folt sincs rajtam ... 

Nem sorolom fel most a 
sok-sok tréfát, amiket ha¬ 
sonlóságunk segítségével el¬ 
követtünk, de attól tartok, 
hogy az életben nem lesz 
még egy ilyen príma alibim, 
mint amilyen Ottó volt. Ha 
például szakítani akartam 
szívem hölgyével, ám vi&zo- 
lyogtam a cirkusztól, amit a 
kislány feltehetőleg rendez¬ 
ni fog, csak elküldtem ma¬ 
gam helyett Ottót, aki pléh 
pofával elintézte a mókát. 
Hasonló kényes esetekben 
természetesen én is mindig 
a rendelkezésére álltam. 



De, sajnos, eljött a pilla¬ 
nat, amikor búcsút kellett 
vennünk egymástól . 1957 

elején pajtásaim egy cso¬ 
portja csábítgatni kezdett 
külföldre. Elmeséltem a 
problémát hasonmásomnak. 

— Mi a szándékod? — 
kérdezte. 

— Nézd, megmondom ne¬ 
ked őszintén. Minden poli¬ 
tikai hátsó gondolat nélkül 
szeretném végre beutazni 
kicsit a világot. Azonban 
már nagyoii öregek a szü¬ 
leim ... 

Ottó szemében megértő 
fény villant: 

— Az én szüleim még 
nem olyan öregek. Tudod, 
mit, disszidálok helyetted! 

Útjaink ekkor elváltak, és 
én azóta kénytelen vagyok 
a legkínosabb és legveszé¬ 
lyesebb feladatokat is dub¬ 
lőr nélkül megoldani. 


Dalin a th Ferenc 

























GÉPESÍTÉS 


- Annyi a háztartási gépünk, hogy nekem már nem jut hely n lakásban!... 


- Tudod, így nem leszek konyhaszagú!. . . 


Endrődi István rajzai 


- De jó. Graham, bog;. feltaláltad a 
telefont, legalább le tudom mondani 
azokat az undok Smithéket! ... 


- Már annyira tökéletesítettek, hogy önállóan sikkasztok! .. . 



Sajnos, a fiatalok már mind a városba mentek! . .. 



- Vegye tudomásul, hogy nálam nem 
fogja tovább az áramot lopni! ... 

N e haragudjék, ha 
csak közhelyeket 
tudok mondani: fogadja 
őszinte részvétemet... 

— Köszönöm. Én még 
csak tartom magamat vala¬ 
hogyan. Hanem ha a két 
gyermekemre nézek, bőg¬ 
nöm kell. Én, ugye, egész 
nap dolgozom. Ki fogja a 
gondjukat viselni eztán? 

— Talán intézetbe kelle¬ 
ne adnia őket... És mondja 
csak, most három hete még 
minden rendben volt? 

— Igen. A feleségem vi¬ 
dám volt, ellátta a házat, 
sütött és főzött, nevelte a 
két kis lurkót... Boldogok 
voltunk. 

— És aztán ... Szörnyű. 
Hogyan történhetett ilyen 
tragikus hirtelenséggel? 

— Máig sem értem. Men¬ 
tem haza, mit sem sejtve, 
mint máskor. Bemegyek az 
előszobába, nem jön elém. 
Ez már gyanús volt. Benyi¬ 
tok a konyhába, Margit se¬ 
hol. A tűzhely hideg. És 
tudja, az a süket csend az 
egész lakásban ... Nyugta¬ 
lan lettem. 

— Képzelem. És? 

— Reszkető kézzel nyo¬ 
mom le a szoba kilincsét... 
Belépek. Hát ott találom a 
szerencsétlent... 

— Éppen írt szegény? 

— Igen. Az asztalnál ült, 
és írt. „Mit csinálsz, Mar¬ 
git?’" — kérdem megdöb¬ 
benve, mert azelőtt sohasem 
írt. Azt mondja erre, hogy 
ne zavarjam, egy novellán 
dolgozik. Nem akartam hin¬ 
ni a fülemnek, de látnom 
kellett, hogy igazat beszél. 
Csakugyan egy novellát írt. 
Már vagy hat ív papirost 
telekörmölt addigra. 

— De hát miért? Miért? 
Nem kérdezte meg tőle? 

— Persze hogy megkér¬ 
deztem. „Mi jutott az eszed¬ 
be? — kiáltottam rá — 


hiszen te azelőtt sohasem 
írtál novellát!” Furcsán mo¬ 
solygott, és elém tett egy le¬ 
velet. 

— Egy levelet!? 

— Igen. Valami Hodobácz 
Jolán írta, egy folyóirat iro¬ 
dalmi szerkesztője. Biztatta 
a feleségemet, hogy csak ír¬ 
jon, mert beküldött novel¬ 
lája tehetségre vall, bár 
egyelőre még nem közöl¬ 
hető. Ez volt a levél tartal¬ 
ma. 

— És azóta ír. 

— Igen. Már reggel hat¬ 
kor írni kezd. Én öltöztetem 
fel a gyerekeket, én főzöm 
meg a reggelit De aztán el¬ 
megyek a hivatalomba. 
Margit pedig egész nap ír. 
A gyerekek éheznek. Teg¬ 
nap is a lépcsőházban a va¬ 
kolatot kaparták le á fal¬ 
ról, azt ebédelték. 

— Szörnyűség. Mi lesz, 
ha ez így megy tovább? 

— Nem tudom. A lakás 
három hete nem volt taka¬ 



rítva. A feleségem három 
hete nem eszik, nem iszik, 
csak ír. Huszonhat kilót fo¬ 
gyott, és teljesen kiszáradt. 
Nem ismerne rá, ha látná 
Éjfélre elkészül a napi no¬ 
vellájával, hajnali háromig 
javítgatja, ötkor kezdi a 
másikat. Tízkor berohan 
Hodobácz Jolánhoz, aki az 
előző napit elolvassa és ar¬ 
ra biztatja, hogy csak írjon, 
mert van tehetsége, bár 
amit hozott, az még nem 
közölhető. 

— És miről ír szegény? 

— Mit tudom én? Most 
ügyvédhez megyek, mert el 
akarok válni tőle. Aztán 
feladok egy apróhirdetést, 
hogy magamnak szerető fe¬ 
leséget, két kis gyermekem¬ 
nek analfabéta édesanyát 
keresek. 


<t) 

T anítványai Maestronak 
szólították, és betörő 
berkekben nagy tekintély¬ 
nek örvendett: senki sem 
tudott úgy falat bontani, 
mint ő. Elegánsan, gyorsan, 
célratörően dolgozott. Mű¬ 
vészete megérett az évek 
folyamán, lehiggadt és le¬ 
egyszerűsödött, mégse volt 
fantázia híján, csupán ke¬ 
rülte a fiatalokra annyira 
jellemző romantikus túlzá¬ 
sokat. Ifjú éveiben vad 
szenvedéllyel fúrta a falat, 
gomolygó porfelhőben, de 
mindez ma már a múlté, ma 
már nem törekszik látvá¬ 
nyosságra. Különleges szer¬ 
számaival pontosan ott kezd 
bontani, ahol kell, nem 
mozdít el egyetlen téglada¬ 
rabot sem feleslegesen. Sze¬ 
reti a rendet, a tisztaságot, 
és ha végzett a munkájával, 
gondosan összesöpri a hul¬ 
ladékot és lekeféli a ruhá¬ 
ját. 

A műgyűjtő átifanowszky 
lakását már régóta kinézte 
magának, és pontos haditer¬ 
vet készített. A földszintes 
lakásba a szomszédos ma¬ 
szek zöldségbolton keresz¬ 
tül jut be. A műgyűjtő 
hosszabb időre elutazott, te¬ 
hát nyugodtan dolgozhat. 

A terepszemlén azonban 
megdöbbentő felfedezést 
tett. Stifanowszky lakása 
nem volt bezárva. Lenyom¬ 
ta a kilincset, és az ajtó ki¬ 
nyílt. A Maestro nem akart 
hinni a szemének. „Micsoda 
gondatlanság! Ide bárki be¬ 
sétálhat” — mondta ször¬ 
nyül köd ve, és besétált a la¬ 
kásba. Életében talán elő¬ 
ször, zavarban volt, és nem 
tudta, mitévő legyen. Ha a 
szobában levő kincsekre né¬ 
zett, ellágyult a szíve, de a 
mód, ahogyan bejutott a la¬ 
kásba, megzavarta elképze¬ 
léseit, és nem érzett semmi¬ 
féle örömöt. „Ez nem az én 
stílusom — gondolta magá¬ 
ban, aztán felmordult. — 
Az ördög vinné el ezt a sze¬ 
nilis Stifanowszkyt! Nem 
zárja be a lakását, a hülye!” 
Tekintetét körüljártatta a 
szobán, aztán a falhoz lé¬ 
pett, és megkopogtatta. „Ez 


Igen, ez fal. A régiek még 
nem spóroltak az anyaggal.” 
Leült egy karosszékbe, tű¬ 
nődve elszívott egy cigaret¬ 
tát, aztán lassú, ráérős lép¬ 
tekkel elhagyta a lakást. 

A zárral sokat bajlódott, 
mert valami különleges biz¬ 
tonsági zár volt az ajtón, és 
időnként abba kellett hagy¬ 
nia a munkát, mert jöttek- 
mentek az emberek, de vé¬ 
gül is sikerült. Sikerült be¬ 
zárnia az ajtót. 

Éjjel a zöldségesboltban 
megevett egy aprócska na¬ 
rancsot, aztán nekilátott a 
közfal kibontásának. Vil¬ 
lámgyorsan, szinte zajtala¬ 
nul dolgozott, a tőle megszo¬ 
kott precizitással és elegan¬ 
ciával, amelyet annyian 
próbáltak utánozni, de hiá¬ 
ba. Egy óra múlva már ott¬ 
hon is volt a zsákmányával, 
és aludni tért. 

Másnap nem ment el ha¬ 
zulról. Egész nap otthon 
téblábolt, és ha csengettek 
az ajtón, összerezzent. 

A következő napon már 
nyugtalan lett, és délelőtt és 
délután is elment hazulról, 
de csak egy órácskára. Ami¬ 
kor hazajött, mindig meg¬ 



kérdezte a házfelügyelőt s 
a szomszédokat: nem kere¬ 
sett senki? 

Harmadnap már ideges 
volt és feltette magának a 
kérdést: lehet, hogy a rend¬ 
őrség nem ismerte fel a stí¬ 
lusát? Lehet, hogy összeté¬ 
vesztették valakivel? 

Este aztán nagy kő esett 
le a szívéről. Bevitték a 
rendőrségre, és a nyomozó 
azt mondta: 

— Két napig beteg vol¬ 
tam, de amikor bejöttem és 
megláttam a lyukat a falon, 
és megláttam az összegyűj¬ 
tött hulladékot, azonnal tud¬ 
tam, hogy te voltál. Ez a te 
stílusod! 

A Maestro hálásan elmo¬ 
solyodott, aztán felháboro¬ 
dottan tagadni kezdett... 

Mikes György 



E bben a hónapban még 
nem is találkoztam az 
én Huclák Lajos barátommal, 
most aztán ki nem jön ve¬ 
lem szemben, mint öl 
- Meg sem ismertelek vol¬ 
na - mondom neki — , ha 
nem te lennél. Frissen vasalt 
ing, gamásni, arcvíz, színház¬ 
ba megy! 

- Vendégségbe - mondja 
Hudák. 

- Közös ismerőshözí 
- Nem — mondja Hudák —, 
még én sem ismerem a ven¬ 
déglátóimat. Még csak néze¬ 
getek itt az új lakóházak kö¬ 
zött. De ezeknek a házaknak 
egyikében lakik egy lakó, egy 
szerencsés, aki még nem is 
sejti, hogy nemsokára becsön¬ 
get hozzá egy vadidegen fér¬ 
fi, és egy kevéske boldogságot 
visz az otthonába. 

— Csak az történhetett ve¬ 
led - mondom Hudáknak —, 
hogy te házi áldásokkal há¬ 
zalsz újabban, vagy valami 
hasonlóval, és most nálam 
próbálod ki a mondókádat. 

Hudák szánakozva nézett 
végig rajtam: 

- Sohasem értettél meg en¬ 
gem az első szóra. Hát gyere 
velem, győződjél meg, ho¬ 
gyan szerzek naponta boldog¬ 
ságot másoknak, s egyúttal 
magamnak szíves vendéglá¬ 
tást, többnyire vacsorával, ká¬ 
véval és likőrrel. 

Körülnézett, és a tekintete 
megállapodott egy közeli há¬ 
zon. 

- Ez jó lesz — mondta — , 
itt még nem jártam. A ház 
első látásra is megállapítha¬ 
tóan társasház. A második 
emeleten jobbra világos az 
utolsó két ablak, oda most 
felmegyünk. 

Fiatal nő nyitott ajtót, pon¬ 
gyolában, mögötte a férje állt. 

- Ezer bocsánatot kérünk 
— mondta Hudák, és szabad¬ 
kozva állt az ajtóban. 

- Doktor Hudák vagyok — 
mondta Hudák —, ez pedig a 
sógorom — és rám mutatott. 
- Nagyon sajnálnánk, ha za¬ 
vartunk volna, talán már ké¬ 
szültek is lefeküdni. 

- Nem — mondta a fiatal- 
asszony —, de miről lenne 
szól Csak lépjenek beljebb. 

- Arról van szó - mondta 
Hudák bocsánatkérően —, 


hogy nekünk az önökéhez 
hasonló lakásunk épül, illet¬ 
ve pont ilyen lakás, így in¬ 
formáltak minket, és szeret¬ 
tünk volna egy ilyen lakást 
látiú készen, egészen más így, 
ugye, mint egy alaprajzot né¬ 
zegetni ... 

- Tessék — mondta most 
á férfi udvarias kellctlenség- 
gcl —, ha jól értettem, szeret¬ 
nék megnézni a lakásunkat. 
Hát csak tessék. 

- Köszönöm - hálálkodott 
Hudák, és mindjárt felfede¬ 
zett az előszoba falán egy 
süllyesztett kis nyílást a ma¬ 
gasban. Döbbenten nézett 
rám: - Látod a mi piszok épí¬ 
tészünket — mondta Hudák 
dühösen -, látod, hogy ilyen 
nagyszerű kis faliraktárt nem 
csinált nekünk! 

Vendéglátónk arca barát¬ 
ságosabb mosolyt öltött: 

— Ez csakugyan nagyon 
praktikus dolog - bólintott 
Hudák felé —, annyi sok holmi 
belefér, érdemes volna vesze¬ 
kedni érte maguknak is. Jöj¬ 
jenek talán a fürdőszoba felé. 

Benyitottunk a fürdőszo¬ 
bába, Hudák a galléromba 
kapaszkodott, és rekedten 
suttogta: 

— Kék csempe, és fejma - 
gasságig! Ez ragyogó, és ne¬ 
künk mit adnak a nyomorul¬ 
tak! 

- Maguknál mivel terve¬ 
zikl - kérdezte a férfi. 

— A legközönségesebb fe¬ 
hér műanyag lappal akarják 
borítani, hónaljig! Látod — 
kiáltott Hudák felém —, ilyen 
fürdőszobánk is lehetne! 
Mondja - fordult hirtelen a 
házigazdához, aki lopva de¬ 
rűs mosolyt váltott a felesé¬ 
gével megmondaná, meny¬ 
nyibe jön a lakás havonta! 

A házigazda feleletére Hu¬ 
dák elvágódott a fürdőszoba 
kövén, gyengéden felemeltük 
és a szobában egy kerevetre 
fektettük. A fiatalasszony 
konyakot hozott, Hudák las¬ 
san magához tért. 

— Kétszáz forinttal olcsóbb, 
mint a mienk ... — suttogta. 
— De szerencsések is! - Fel¬ 
nyitotta a szemét, azzal hir¬ 
telen felült, és a lakószobára 
bámult. 

- Nem igaz! - hüledezett 
Hudák —, ez a szoba legalább 
egy méterrel szélesebb, mint 
a miénk lesz! 

Később mind a négyen ősz - 
szetegeződtünk. Géza, a házi¬ 
gazda, hosszasan magyarázta 
nekem, hogyan kell ellen¬ 
őrizni az építkezés minden 
mozzanatát, ezalatt Hudák a 
konyhában háromnegyed óra 
hosszat kávét főzött Piroská¬ 
val. 

Lefelé menet a lépcsőház¬ 
ban Hudák megjegyezte: 

- Elfelejtettem megemlíte¬ 
ni a balkonjukat, akkor bizo¬ 
nyosan bontottak volna be¬ 
főttet is. Teli volt a konyha 
finom befőttel. 

Somogyi Pál 

TEJTERMELÉS 



- Nem érdekes? Mióta bcázik az istá'ló, többet fejünk . . . 


BORJÚ NEVELÉS 




MEZŐGAZDASÁG 


ÖNTÖZÉSES 

GAZDÁLKODÁS 


SERTÉS!) IZLALÁS 


- Beszelj a fejével, nem akar mezőgazdasági pályára menni. 
ŐSZI VETÉS 


Ebből szobabútor lesz, abból motor, amabból vesztegetés . . . 




- Vesd meg az ágyat, anyjuk, aztán tavaszig fel se kelünk! 


- Elintézi azonnal, vagy kiengedem a méheimet!.. . 


DOHÁNYTERMELÉS 


HALÁSZAT 



























































\Tívós vetélkedő zaj- 
1 \ lik a tévé képér - 
nyőjén. A téma: az iro¬ 
dalmi műveltség kez¬ 
detei , pontosabban, az 
asszír— babilon kultúra. 
A lebilincselően izgal¬ 
mas agypárbaj szereplői: 
a briliánsán riposztozó, 
ragyogó intellektusú fia- 
tal esztéta, a zsűri tag¬ 
jai, meglett urak és höl¬ 
gyek, „kulturális életünk 
sok neves személyisége n . 
Végül az imponálóan fel¬ 
készült, buzgó verseny¬ 
zők. Más szereplő nincs 
is, ha ugyan nem számí¬ 
tom azt a leányzót, aki 
a táblán a számokat ta- 
szigálja, mert ilyen is 
kell. 

A vitavezető most az 
1 -es számú versenyzőhöz 
fordul és felteszi a kér¬ 
dést: „Ki fejtette meg az 
ékírás jeleit?* 3 A ver¬ 
senyző arcán gyötrelem , 
verejtékcseppek a hom¬ 
lokán, idegesen ránci¬ 
gái ja a nyakkendőjét. 

A kamera ezalatt meg¬ 
pihen a számokat taszi- 
gáló kislányon. Ezen a 
csinos arcocskán semmi¬ 
féle gyötrelem nem tük¬ 
röződik, végtelen maga- 
biztosság sugárzik róla , 
mint aki előtt napnál 
világosabb, hogy az ék- 
írást ugyan Grotefend 
fejtette meg, csakhogy 
igazi titkát az ir szár¬ 
mazású Hincks tárta fel, 
1846 -ban. 

Ámbár lehetséges, hogy 
erről sejtelme sincs, vi¬ 
szont pontosan tudja, 
mennyibe kerül a fekete, 
combig érő női lovagló- 
csizma a Luxus-aruház 
kirakatában. Sokkal job¬ 
ban tudja, mint a pro¬ 
fesszor és a vitavezető, 
az a nagyokos. 

A kislány határozot¬ 
tan csinos. Mi több, iz¬ 
gató! De kit akarnak itt 
izgatni? — kérdem én. 
Nem elég izgalom a né¬ 


zőnek, hogy a 2-es szá¬ 
mú versenyző meg tud-e 
felelni arra a kérdésre, 
hogy mi a művelődéstör¬ 
téneti jelentősége a Gil- 
gamesz eposznak? Tulaj¬ 
donképpen minek ide ez 
a csinibaba? A számokat 
tologatni jól megfelelne 
egy önműködő villany¬ 
szerkezet is. 

Ha ezt a kérdést a 
rendezőhöz intézném, ő 
bizonyára visszakérdez¬ 
ne: Maga szívesebben 
nézeget a képernyőn egy 
háromfázisú egyenirá- 
nyítós, ellenpólusos ered¬ 
ményhirdetőt, mint egy 
miniszoknyás sexbom¬ 
bát? Csakhogy én erre 
azt felelném: hohó , ked¬ 
ves uram, tudomásom 
szerint itt műveltségi 
verseny folyik és nem 
szépségverseny, sem di¬ 
vatbemutató. 

Ügy is van: Mit tud a 
versenyző az Asszurba- 
nipál utáni templomlele¬ 
tekről? Ez itt a kérdés! 
Es nem az, hogy ennek 



vádit ja van-e? (Az van 
neki, nem vitatom.) A 
pulóver sem ok nélkül 
olyan feszes, bizonyos 
vagyok benne , no végre, 
már mutatja is a kame¬ 
ra, ugye hogy igazam 
volt! 

A kislány a vitaveze- 
töre függeszti szemét, és 
az jár az eszében, vár¬ 
ja-e őt a stúdió előtt a 
Pista. 

Várja. Már egymásba 
is karoltak ... A kis¬ 
lány: Egy állati uncsi 
műsorban szerepeltem, 
öreg krapekok között. 
Arcuk összeér, forró 
csók . 

Persze, ezt nem a kép¬ 
ernyőn láttam, csak úgy 
elképzeltem. A képen 
nem is tudom, mi volt 
eközben. Felháborító, 
hogy szántszándékkal el¬ 
terelik az ember figyel¬ 
mét a kultúra szépségei¬ 
ről. 

Novobáczky Sándor 



Szűr-Szabó József rajzri 

r örténelmet azért nehéz 
írni, mert az ember 
ugyan tudja, hogy nem úgy 
volt, ahogy sokáig hitte, 
csak azt nem tudja: hogy 
volt? Ezért felbecsülhetet¬ 
len jelentőségű az ún. dehe - 
roizáló (hőstelenitő) eljárás, 
amellyel hivatott és hívat¬ 
lan történészek napnál fé¬ 
nyesebben kimutatják min¬ 
dennek az ellenkezőjét, s 
ezzel visszaadják az egysze¬ 
rű emberek önbizalmát „ 
Nincs kényelmetlenebb ér¬ 
zés ugyanis, mint tökéletes 
hősökről olvasni , akik mér¬ 
hetetlen magasságban áll¬ 
nak fölöttünk. 

Az én önbecsülésemet 
például sokáig zavarta egy 
ismert spártai király, Leó- 
nidasz, aki a történelem- 
könyvek lelkendező tanú¬ 
sága szerint háromszázad- 
magaval védte a Thermo - 
pülai-szorost a perzsa invá- 
ziós haderő ellen, végül a 
maroknyi görög csapat 
kénytelen volt az utolsó 
szálig elesni, de csak azért, 
mert árulás segítette a per¬ 
zsa agresszorókát. Hossz ér¬ 
zés arra gondolnom, hogy 
soha sem védtem a Ther- 
mopülai-szorost, a perzsák 
közül egyedül a sahot isme¬ 
rem, és annak is csak első 
feleségét , Sorayát. 

Most aztán kiderült az 
igazság! Egy thébai görög¬ 
dinnyeföldön meglepetés¬ 
szerűen színre került ún. 
Thermo pülai-tekercsek jó¬ 
voltából végre megtudtuk, 
hogy is imh csak abban a 
szorosban! Kiderült, hogy 
Leónidasz régi diverzáns 
volt, akit a perzsák építet¬ 
tek be a spártai monar¬ 
chiába. Kémtevékenységéért 
rendszeres juttatásban ré¬ 
szesült a perzsa Felforgató 
Hivataltól. Ezenkívül is fes¬ 
tett életet ólt, mértéktelenül 
ivott, és folyton imkarózott. 

A Thermopülai-szór őst 
nagy túlerővel védte, két¬ 
százezer görög harcos volt 
a parancsnoksága alatt, to¬ 
vábbá egy helóta hadosz¬ 
tály és felfedi vérzett görög¬ 


pótlók. A perzsák csak egy 
csökkentett létszámú járőrt 
küldtek a szoros felderíté¬ 
sére. A görögök olyan túl¬ 
erőben voltak, hogy alig 
fértek el a szorosban, s 
minduntalan felhangzottak 
a heves összetűzések hang¬ 
jai: 

— Ne tessék lökdösődni! 

— Engem is nyomnak 
hátulról! 

Amikor pedig megindult 
a támadás, az egyik perzsa 
felderítő felismerte Leóni- 
daszt, és szemrehányást tett 
neki , hogy elfogadta a per¬ 
zsa adófizetők verejtékéből 
összekuporgatott júdás- 
pénzt, és akkor itt visszaél 
a túlerejével. 

Leónidasz fölényesen le¬ 
gyintett, majd visszavonu¬ 
lást vezényelt. A görögök 
az utolsó emberig xnsszavo- 
nultak. Ekkor a perzsa jár¬ 
őr vezetője, egy tizedes, há¬ 
romszáz új obulust adott 
Leónidasznak. * A király 
mind egy szálig elfogadta, 
és elárulta, hogy nagyon 
jól jön neki ez a kis pénz. 
Hogy elterelje magáról a 
gyanút, emlékművet emel¬ 
tetett magának , ezzel a fel¬ 
írással: „Hurrá a nagy Leó¬ 
nidasznak!* 3 Később a La- 
kedaimoni Történelmi Inté¬ 
zet a felmerült új adatok 
alapján kicseréltette a fel¬ 
iratot erre: „Nem cseleked- 
tűk, amit megkövetelt a 
haza!” A vésnök azonban 



lyctt „meg”-et vésett, s mi¬ 
vel a görög akadémia még 
nem döntött az egybe- vagy 
különírás kérdésében, egy¬ 
bevéste a „cselekedtük ” 
szóval. 

Ez az igazság. További 
jelentős deheroizálások vár¬ 
hatók meg, hogy csak Hé- 
raklészt említsem, akiről 
kiderült, hogy a sokat rek¬ 
lámozott tizenkét feladat 
közül saját maga egyet sem 
végzett el, valamennyit ki¬ 
adta bérmunkába. 

Felek! László 



y Tlök a gépkocsivezető 

U mellett, síkos, csúszós 
az út, szolidan baktatunk, 
vigyázni kell, jó, ha éjfélre 
felérünk Pestre. Egyked¬ 
vűen hull a hó, egykedvűen 
dolgoznak a tisztító karok a 
szélvédő * üvegen, jobbra • 
balra, jobbra-balra, a ref¬ 
lektor fényében azonos idő¬ 
közökben bukkannak elő, s 
tűnnek a semmibe az útszéli 
fák, szörnyen álmosító az 
ilyesmi. Kruspér szaktárs, a 
sofőr is így érezheti, mert 
beszélgetést kezdeményez. 

— Mit gondol — fordul 
kicsit felém —, ki az az em¬ 
ber nálunk, aki a legcsleg- 
jobban ismeri a vállalat bel¬ 
ső, titkos ügyeit? 

— Hát — tűnődöm —, ta¬ 
lán az igazgatónk. Vagy a 
főmérnök. Esetleg a sze¬ 
mélyzetis. 

Kruspér szaki kuncog. 

— Nagy tévedés, mert az 
igazgató kartársnak gőze 
sincs arról, hogy init gondol, 
miket mond róla a háta mö¬ 
gött a főmérnök, meg a sze¬ 
mélyzetis. És fordítva. Csak 
egyedül a gépkocsivezető 
tud mindent, a jelen eset¬ 
ben: én. Mert az autóban a 
fejesek, amikor szólóban 
furikáznak, valahogy min¬ 
dig bizalmasak a sofőrhöz, 
haverkodnak vele, elmond¬ 
ják neki, ami a szívükön 
fekszik. Ha meg többen 
utaznak, úgy társalognak 
egymással a kocsiban, mint¬ 
ha ott sem volnék. így az¬ 
tán én mindent első kézből 
kapok meg. Kovács Tóni 
még vígan fütyörészett a 
raktárban, amikor én már 
tudtam, hogy be van adva 
ellene a rendőrségi feljelen¬ 
tés, súlyos társadalmi lopás 
miatt. Az egész vállalatnál 
én értesültem a leghama¬ 
rabb arról is, hogy mennyi 
lesz a nyereségrészesedés. 


hogy Bertalanná elcsábítot¬ 
ta a főkönyvelő kartársat, 
aki válni akar, hogy egy 
szobabútorért átjönne hoz¬ 
zá az Utéká jobbszélsője, 
hogy azt a kis szöszit, a 
Kovásznai Arankát, nem az 
esze miatt javasolják mű¬ 
szaki egyetemre, hogy a 
miniszterhelyettes elvtárs át 
lett verve a beruházási 
programmal, hogy Tőzsér 
kartárs a gyártmányfej¬ 
lesztési osztályról — zugivó, 
hogy Csindra Pétert azért 
küldik annyit külföldre, 
hogy hátha egyszer végleg 
kint marad, és egy igazi 
szakembert vehetünk a he¬ 
lyébe. Folytathatnám még, 
akár holnap reggelig. És mit 
gondol, jó az nekem, hogy 
ennyit tudok? 

— Biztosan. 

— Nehogy azt higgye. 
Hiába értesülök mindenféle 
érdekes dologról, soha sen¬ 
kinek nem beszélhetek ar¬ 
ról, ami itt a kocsiban a fü¬ 
lembe jut. Csak ülök, hall¬ 
gatok, bólogatok. Mert csak 
addig biztos az állásom, 
amíg megjátszom nekik a 
süketfajdot. A pletykás pi¬ 
lótán hamarabb túladnak, 
mint a rossz pénzen. Ezért 
aztán tartom a szám. 

— Nono — jegyeztem 
meg kedélyesen —, itt va¬ 



lami nem * stimmel, hiszen 
például most is egy csomó 
intim ügyet elmesélt nekem. 

Egy pillanatra felém for¬ 
dult, vállat vont. 

— Magának már lehet. 
Tegnap a személyzetist vit¬ 
tem le Ceglédre, ő infor¬ 
mált, hogy maga januárban 
repül, közös megegyezéssel. 

A megdöbbenéstől szóhoz 
sem jutottam. 

Előttünk egykedvűen hull¬ 
tak a nagy hópelyhek, egy 
Trabant ránk dudált, aztán 
büszkén elénk vágott... 

Kürti András 

